CELEX: 32016D0678
Language: hu
Date: 2016-04-29 00:00:00
Title: A Bizottság (EU) 2016/678 végrehajtási határozata (2016. április 29.) az 528/2012/EU európai parlamenti és tanácsi rendelet 3. cikke (3) bekezdésének értelmében egy párnába töltött száraz levendulavirágokból álló, molyirtóként forgalomba hozott termékről (EGT-vonatkozású szöveg)

30.4.2016   
            
            
               HU
            
            
               Az Európai Unió Hivatalos Lapja
            
            
               L 116/37
            
         A BIZOTTSÁG (EU) 2016/678 VÉGREHAJTÁSI HATÁROZATA
   (2016. április 29.)
   az 528/2012/EU európai parlamenti és tanácsi rendelet 3. cikke (3) bekezdésének értelmében egy párnába töltött száraz levendulavirágokból álló, molyirtóként forgalomba hozott termékről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 3. cikke (3) bekezdésére,
   mivel:
   
               (1)
            
            
               2015. május 28-án Németország a Bizottság arra vonatkozó döntését kérte egy párnába töltött száraz levendulavirágokból álló, molyirtóként forgalomba hozott termékről, hogy az az említett rendelet 3. cikke (1) bekezdésének a) pontja szerinti biocid termék vagy annak l) pontja szerinti kezelt árucikk-e.
            
         
               (2)
            
            
               Az egyezményes uniós útmutató (2) alapján a teljes élő vagy feldolgozatlan élettelen organizmusok (pl. élesztő, fagyasztva szárított baktériumok) vagy azok részei (pl. testrészek, vér, ágak, levelek, virágok stb.) az 1907/2006/EK európai parlamenti és tanácsi rendelet (3) értelmében nem tekintendők anyagnak, keveréknek vagy árucikknek. A száraz levendulavirágok ennek megfelelően nem minősülnek az említett rendelet szerinti anyagoknak, keverékeknek vagy árucikkeknek, ezért nem tekinthetők sem az 528/2012/EU rendelet szerinti biocid terméknek, sem az abban meghatározott kezelt árucikknek.
            
         
               (3)
            
            
               Az e határozatban előírt intézkedések összhangban vannak a Biocid Termékek Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A párnába töltött száraz levendulavirágokból álló, molyirtóként forgalomba hozott termék nem minősül sem az 528/2012/EU rendelet 3. cikke (1) bekezdésének a) pontja szerinti biocid terméknek, sem az említett rendelet l) pontja szerinti kezelt árucikknek.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2016. április 29-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 167., 2012.6.27., 1. o.
   
   
      (2)  Útmutató az V. melléklethez (A bejelentési kötelezettség alóli mentességek), 19. old., mely a következő weboldalon érhető el: http://echa.europa.eu/documents/10162/13632/annex_v_hu.pdf
   
      (3)  Az Európai Parlament és a Tanács 2006. december 18-i 1907/2006/EK rendelete a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).